Ντορόν Πέρκινς

Ο Ντορόν Πέρκινς (6 Μαΐου 1983 - ) είναι Αμερικανός επαγγελματίας καλαθοσφαιριστής. Έχει ύψος 1,91 μ. και αγωνίζεται ως πλέι μέικερ.

 Κολεγιακή καριέρα 
Ο Ντορόν Πέρκινς εισήχθη το 2001 στο Πανεπιστήμιο "Σάουθίστερν Όρεγκον Κομιούνιτυ Κόλετζ" και δύο χρόνια μετά εισήχθη στο Πανεπιστήμιο "Σάντα Κλάρα", με τη μπασκετική ομάδα του οποίου αγωνιζόταν στο Κολεγιακό Πρωτάθλημα. 

Από το Πανεπιστήμιο "Σάντα Κλάρα" αποφοίτησε το 2005, σε ηλικία 22 ετών.

 Επαγγελματική καριέρα 
Ο Ντορόν Πέρκινς συμμετείχε στα Ντραφτς του ΝΒΑ το 2005, χωρίς ωστόσο να καταφέρει να διακριθεί. Υπέγραψε το πρώτο του επαγγελματικό συμβόλαιο με την Τογιότα Αλβάρκ, ομάδα της Ιαπωνίας, στην οποία παρέμεινε έναν χρόνο. Το 2006 ταξίδεψε στη Γερμανία για λογαριασμό της Μπάσκετς Όλντενμπουργκ, στην οποία περίμενε επίσης έναν χρόνο.

Την αγωνιστική περίοδο 2007-08 αγωνίστηκε στη βελγική Μπρε, ενώ την τριετία 2008-11 αγωνίστηκε στο Πρωτάθλημα του Ισραήλ, αρχικά με τη Μακάμπι Χάιφα (2008-09) κι έπειτα με τη Μακάμπι Τελ Αβίβ (2009-11). Τη σεζόν 2011-12 αγωνίστηκε στην ιταλική Καντού, ενώ στη συνέχεια μεταπήδησε στην Ουκρανία και τη Ντόνετσκ.

Το 2013 πέρασε από αρκετές ομάδες και συγκεκριμένα από τη Φόσανγκ Λονγκ Λάιονς (Κίνα), τον Ολυμπιακό Πειραιώς και τη Μπεσίκτας (Τουρκία). Στην τουρκική ομάδα παραμένει μέχρι και σήμερα.

 Τίτλοι 
 1 Πρωτάθλημα Κίνας: 2006
 2 Πρωταθλήματα Ισραήλ: 2010, 2011
 1 Ευρωλίγκα: 2013

Παραπομπές

 Πηγές 
 Πήρε Πέρκινς ο Ολυμπιακός

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές Ντόνετσκ
Κατηγορία:Πόιντ γκαρντ
Κατηγορία:Ξένοι καλαθοσφαιριστές στην Ελλάδα